# מבוא

* 1. לעתים משרדי הממשלה ויחידות הסמך (להלן: ''המשרד'' או ''המשרדים'') נדרשים להתקשר באופן ישיר לתקופה קצובה עם אדם מומחה או בעל ידע בתחום המבוקש, שלא במסגרת יחסי עובד-מעביד, לצורך מתן ייעוץ או שירות שבתחום מומחיותו.
  2. הנחיות הוראה זו תחולנה על התקשרויות שמתקיימים בהן כל התנאים הבאים:
     1. ההתקשרות היא עם נותן שירותים חיצוני עבור מתן שירות לפרויקט זמני או למשימה חולפת, כאשר עם תום הפרויקט או המשימה ההתקשרות תסתיים.
     2. נותן השירותים הוא בעל מומחיות מיוחדת בתחום הייעוץ או השירות המבוקש, ולא ניתן להעסיקו כעובד מדינה מן המניין.
  3. נציבות שירות המדינה פרסמה חוזר הנחיות בדבר תנאים להתקשרות המשרדים עם כוח אדם, שלא במסגרת יחסי עובד-מעביד (ראה קובץ מצורף, "הנחיות להתקשרות והעסקת כוח אדם שאינו עובד המדינה בתוך משרדי הממשלה"). זאת במטרה להסדיר ולפקח על אופן העסקת עובדים חיצוניים, המועסקים בפועל בתוך משרדי הממשלה ועל מנת למנוע העסקה שאינה תקינה. עמידה בהנחיות אלו מהווה תנאי מקדים להתקשרות עם נותני שירותים חיצוניים.
  4. הוראה זו לא תחול על התקשרויות לרכישת שירותי כוח אדם עם קבלנים חיצוניים המעסיקים נותני שירותים חיצוניים בחוזה קבלני. להנחיות בנושאים אלו ראה הוראת תכ"ם, "התקשרות לרכישת שירותי כוח אדם", מס' 7.10.1.
  5. הוראה זו לא תחול על מרצה שאינו מוגדר כעוסק מורשה, להנחיות בנושא זה ראה הוראת תכ"ם, "תשלום שכר מרצים", מס' 2.6.1 והוראת תכ"ם, "סוגי הזמנות רכש", מס' 7.12.2.
  6. הוראה זו לא תחול על התקשרויות עם נותני שירותים חיצוניים במסגרת מכרזים מרכזיים של מינהל הרכש הממשלתי, כמפורט בהודעות מכרזים מרכזיים שבפרק 16 בהוראות תכ"ם.
  7. הכללים המפורטים בהוראה זו כפופים לחוק חובת המכרזים, תשנ"ב-1992 ול[תקנות חובת המכרזים, תשנ"ג-1993.]("  "https://www.nevo.co.il/law_html/Law01/242_002.htm)

מטרת ההוראה

להנחות חשבים וגורמים נוספים במשרדי הממשלה ויחידות הסמך בדבר התקשרויות עם נותני שירותים חיצוניים, לרבות אופן התשלום והתעריפים בהתקשרויות מסוג זה.

* 1. ראה הגדרות הוראה זו ב[נספח א - הגדרות.](#נספח_א)

# הנחיות לביצוע

הנחיות כלליות לאופן ההתקשרות

* + 1. תנאי ההתקשרות
       1. ככלל, כל מכרז ופנייה לקבלת הצעות עם נותן שירותים חיצוני יאושרו לתקופה שאינה עולה על 5 שנים ממועד תחילת ההתקשרות (כולל מימוש אופציות). במקרים שבהם נדרשת התקשרות עם נותן שירותים חיצוני לתקופה העולה על 5 שנים, יש לקבל את אישור ועדת המכרזים, תוך מתן נימוק הוועדה להחלטה זו.
       2. מקום מושבו העיקרי של נותן השירותים החיצוני לא יהיה בתחומי המשרד, ולא יוקצה לו משרד קבוע, מחשב או טלפון.
       3. **במקרה הצורך, ניתן להנפיק לנותני השירותים החיצוניים כרטיס מגנטי של המשרד מסוג "נותן שירותים חיצוני". כרטיס זה** ישמש לטובת בקרות כניסה, זיהוי נותן השירותים במערכות המידע של המשרד (לרבות במערכת מרכב''ה) וכל פעולה רלוונטית אחרת, הנדרשת לצורך מתן השירותים, עבורה ניתנה הרשאה מטעם המשרד. **בכל מקרה, לא יונפק לנותן שירותים חיצוני כרטיס עובד של המשרד.**
    2. עידוד התחרות והפחתת חסמים במכרזי ממשלה
       1. במסגרת עריכת מסמכי המכרז, תשקול ועדת המכרזים דרכים לעידוד התחרות במשק והפחתת חסמי הכניסה של ספקים חדשים למתן שירותים במשרדי הממשלה, כאמור בהוראת תכ"ם, "שילוב עסקים זעירים, קטנים ובינוניים במכרזים ממשלתיים", מס' 7.11.7.
    3. קביעת שיטת ההתקשרות עם נותני שירותים חיצוניים
       1. התקשרות עם נותן שירותים חיצוני תיעשה באחת משתי שיטות ההתקשרות הבאות:
          1. שיטת התקשרות על פי תפוקות, כמפורט בסעיף **‎**2.2 להלן.
          2. שיטת התקשרות על פי תשומות, כמפורט בסעיף ‎2.3 להלן.
    4. ההחלטה על שיטת ההתקשרות תיעשה על פי החלטת ועדת המכרזים[[1]](#footnote-1). בהמשך לאמור בסעיף ‎2.1.3.1 לעיל, בסמכות ועדת המכרזים לאשר התקשרות המשלבת את שתי השיטות גם יחד.
    5. הנחיות לאופן העבודה בסיגמה
       1. כלל ההזמנות יבוצעו כהזמנות שירותים. בחירת סוג ההזמנה תיעשה בהתאם לשיטת ההתקשרות (תפוקות/תשומות).
       2. אופן ביצוע ההזמנה במערכת, לרבות בחירת מק"ט ההתקשרות בהתאם לסוג השירות המבוקש, יבוצע כמפורט בהודעה, "הנחיות לאופן העבודה בסיגמה בהתקשרות עם נותני שירותים חיצוניים".
       3. תהליך ההתקשרות עם נותן שירותים חיצוני יעשה תוך שימוש בפורטל הספקים הממשלתי, כמפורט ב[הוראת תכ"ם, "פורטל ספקים", מס' 7.12.5.]("  "https://takam.mof.gov.il/document/H.7.12.5)
       4. תהליך הדיווח בגין ביצוע העבודה על ידי נותני השירותים החיצוניים יעשה באמצעות מערכת הדיווח (כהגדרתה ב[נספח א - הגדרות](#נספח_א)), ככל שהופעלה על ידי המשרד ובהתאם למפורט בהמשך הוראה זו.

הנחיות לשיטת התקשרות על פי תפוקות

* + 1. מסמכי הפנייה לקבלת הצעות מנותני שירותים חיצוניים יכללו הגדרה ברורה ומפורטת של השירותים הנדרשים לביצוע במסגרת ההתקשרות, לרבות הגדרת מדדי תפוקה.
    2. המשרד המזמין יקבע, ככל הניתן, אבני דרך לביצוע העבודה בכללותה ויגדיר את לוחות הזמנים לביצוע העבודה הנדרשת עבור כל אבן דרך.
    3. המציע יידרש להגיש הצעת מחיר כוללת עבור התפוקה המבוקשת, בהתאם לאבני הדרך שהוגדרו על ידי המשרד המזמין. הצעת המחיר תכלול את כלל ההוצאות להן נדרש הספק, לרבות הוצאות נסיעה, הוצאות משרדיות וכדומה. לא יאושרו תשלומים נוספים מעבר למחיר ההתקשרות כפי שנקבע בהסכם.
    4. הצמדה לתעריף התפוקה תבוצע בהתאם לכללי ההצמדה שנקבעו בהסכם ובכפוף להנחיות הוראת תכ"ם, "כללי הצמדה בהתקשרויות", מס' 7.3.2.
    5. ביצוע התשלום ייעשה עם השלמת העבודה הנדרשת או לחלופין בהתאם לעמידה של נותן השירותים החיצוני באבני הדרך, בהתאם להצעת המחיר.

הנחיות לשיטת התקשרות על פי תשומות

* + 1. קביעת התעריף בהתקשרות על פי תשומות
       1. במקרים שבהם ועדת המכרזים קבעה כי ההתקשרות עם נותן השירותים תיעשה בתעריף שעתי, יידרש המציע להגיש הצעת מחיר לשעת עבודתו כאחוז הנחה מתעריף חשכ"ל.
       2. תעריפי החשכ"ל המפורסמים בהודעה, "תעריפי התקשרות עם נותני שירותים חיצוניים" הינם תעריפים מרביים ולא כוללים מע"מ כדין.
       3. התשלום יהיה בהתאם לסיווג נותן השירותים, כפי שהוגדר במועד תחילת ההתקשרות על ידי ועדת המכרזים ובהתאם לתנאי הסף שהוגדרו במסמכי המכרז ו\או במסמכי ההתקשרות, בהתבסס על ההגדרות המפורסמות בהודעה, "תעריפי התקשרות עם נותני שירותים חיצוניים".
       4. הצעת המחיר לשעת עבודה, אשר תוגש על ידי המציע, תכלול את שיעור ההנחה המוצע מתעריפי הבסיס, כפי שהוגדרו במסמכי המכרז ו\או במסמכי ההתקשרות. במקרה שההתקשרות כוללת מספר רמות של נותני שירותים חיצוניים, שיעור ההנחה יחול באופן אחיד על כלל רמות התעריפים, בהתאם לרמת התעריף שעליו עונה נותן השירותים החיצוני, אלא אם כן נקבע במסמכי המכרז, באופן מפורש, כי המציע נדרש או רשאי להציע שיעור הנחה שונה לכל רמת תעריף. יש לכלול את האמור לעיל בעת כתיבת מסמכי המכרז.
       5. תעריף ההצעה יכלול את כלל ההוצאות להן נדרש הספק, לרבות הוצאות נסיעה, הוצאות משרדיות וכדומה ובתוספת מס ערך מוסף (במקרה וחל). לא יאושרו תשלומים נוספים מעבר למחיר ההתקשרות, כפי שנקבע בהסכם.
       6. בדיקת הצעות המציעים תבוצע בהתאם להוראת תכ"ם, "ניהול ההליך המכרזי", מס' 7.4.1.
       7. תעריפי החשכ"ל תקפים לכל התקשרות של משרד ממשלתי עם נותן שירותים חיצוני, מהארץ ו/או מחו''ל (ראה סעיף ‎2.6 להלן), בין אם במכרז או בפטור ממכרז.
    2. כללי עדכון תעריף בהתקשרות על פי תשומות
       1. עדכון סיווג נותן שירותים חיצוני (עקב שינוי בהשכלה/וותק/ניסיון)
          1. במקרים שבהם חל שינוי בהשכלה, ותק או שנות ניסיון של נותן השירותים החיצוני במהלך ההתקשרות, רשאית ועדת המכרזים לבחון האם לעדכן את סיווג נותן השירותים, בהתאם להודעה, "תעריפי התקשרות עם נותני שירותים חיצוניים". אישור ועדת המכרזים כפוף להצגת המסמכים הרלוונטיים לרמת סיווג נותן השירותים החיצוני ותוך מתן נימוק להחלטה.
       2. עדכון תעריפי חשכ"ל בהתקשרויות קיימות
          1. הצמדת תעריפי נותני השירותים החיצוניים תבוצע במועדים בהם יעודכנו תעריפי החשכ"ל מעת לעת, כמפורט בהודעה, ''הצמדת תעריפי התקשרות קיימת''.
          2. עדכון התעריף במערכת מרכב''ה יהיה באמצעות מנגנון ההצמדה, בהתאם לסלי ההצמדה, כמפורט בהודעה, "הנחיות לאופן העבודה בסיגמה בהתקשרות עם נותני שירותים חיצוניים".
          3. עדכון התעריף ייקבע לפי החודש שבו בוצע השירות (סוג תאריך הצמדה מספר 1 בסיגמה).
          4. תאריך הבסיס - מועד החתימה על ההסכם.

תשלומים נוספים

* + 1. נותן שירותים חיצוני, אשר במסגרת מתן השירותים נדרש לבצע הדרכה, לא יהיה זכאי לתעריפי הדרכה אלא לתעריפי ההתקשרות, אלא אם כן נקבע אחרת בחוזה ההתקשרות.
    2. לא ישולם לנותן השירותים תשלום עבור ביטול זמנו עקב נסיעה.
    3. זכאות לקבלת החזר הוצאות נסיעה בתפקיד לנותני שירותים חיצוניים
       1. למרות האמור בסעיף ‎2.3.1.5 **לעיל,** בסמכות ועדת המכרזים לקבוע כי ניתן לשלם לנותן השירותים החיצוני החזר הוצאות עבור נסיעה בתפקיד, בהתאם לשיקול דעתה ובשים לב לתדירות הנסיעות, ולסבירות מתן ההחזר.
       2. ככל שוועדת המכרזים אישרה החזר הוצאות עבור נסיעה בתפקיד, כאמור בסעיף ‎2.4.3.1 לעיל, נותן השירותים ידווח הן באמצעות הקובץ המצורף, "הצהרה על ביצוע שעות עבודה ונסיעה" והן באמצעות מערכת הדיווח.
       3. התשלום, עבור נסיעה ממקום עבודתו הקבוע של נותן השירותים החיצוני למקום מתן השירות, יינתן במקרים שבהם התקיימו כל התנאים הבאים:
          1. מרחק הנסיעה ממקום עבודתו הקבוע של נותן השירותים למקום מתן השירות עולה על 30 קילומטרים.
          2. הנסיעה כרוכה בהוצאה כספית מצדו של נותן השירותים החיצוני.
          3. עם הגשת החשבון לתשלום, צירף נותן השירותים החיצוני את הקובץ המצורף, "הצהרה על ביצוע שעות עבודה ונסיעה", כשהוא מלא וחתום על ידי נותן השירותים הבכיר באותה התקשרות וכן דיווח באמצעות מערכת הדיווח.
       4. התשלום לנותן השירותים ישולם עבור מספר הקילומטרים שביצע במכפלת התעריף, כאמור בהודעה, "החזר הוצאות נסיעה בתפקיד לנותני שירותים חיצוניים - תעריפים".
       5. המרחק בין יעדי הנסיעה יחושב באמצעות כלים למדידת מרחק (כגון: Google Maps).
       6. במקרים שבהם לא קיים מידע לגבי יעד מסוים, יחושב המרחק לפי מיקום העיר הקרובה ביותר ליעד.
       7. במקרים שבהם הדיווח בגין הנסיעות יבוצע באמצעות מערכת הדיווח, המרחק בין יעדי הנסיעה ייקבע באמצעות המערכת.
       8. היחידה המקצועית אחראית לבצע בדיקת סבירות מול המרחקים שדווחו, כאמור בסעיפים‎2.4.3.5, ‎2.4.3.6 ו-‎2.4.3.7 לעיל, ולבחון האם יש לאשר תשלום בגינם.
       9. נותן שירותים חיצוני לא יהיה זכאי להחזר הוצאות נסיעה עבור נסיעה ברכב ממשלתי או הצטרפות לנסיעה עם רכב אחר, וכן לא יהיה זכאי לכפל תשלום, כאשר מספר נותני שירותים נוסעים ברכב אחד.
    4. כפל תשלום עבור החזר הוצאות נסיעה
       1. נותן שירותים חיצוני לא יקבל החזר הוצאות נסיעה משני גופים ממשלתיים שונים (או יותר) עבור אותה נסיעה לאותו היעד.
          1. כל נסיעה לשני יעדים או יותר שהמרחק ביניהם קטן מ-15 קילומטרים, תיחשב כנסיעה ליעד האחרון שבהם (לדוגמה, נסיעה מתל אביב למבשרת ציון ולאחר מכן לירושלים תיחשב כנסיעה אחת מתל אביב לירושלים).
          2. סעיף ‎2.4.4.1.1 לא יחול על מקרים שבהם נותן השירותים החיצוני מדווח באמצעות מערכת הדיווח.

ביצוע התשלום ובקרתו בהתקשרות עם נותני שירותים חיצוניים

* + 1. ביצוע התשלום בהתקשרות על פי תפוקות
       1. ביצוע התשלום ייעשה עם השלמת העבודה הנדרשת או לחלופין, בהתאם לעמידה של נותן השירותים החיצוני באבני הדרך בהתאם להצעת המחיר.
       2. המזמין ידרוש מנותן השירותים החיצוני להציג דיווח על פי אבני הדרך הרלוונטיות לחשבון המוגש, לרבות פירוט לגבי מועד תחילת וסיום ביצוע אבן הדרך או לחילופין מועד תחילת וסיום העבודה וכן גובה החשבונית לפני מע"מ ולאחר מע"מ. הדיווח יוגש תוך פירוט זהות מבצע העבודה (מתוך צוות נותני השירותים שהוגדר).
       3. דיווח שעות העבודה:
          1. במקרים שבהם נותן השירותים מעניק שירותים למשרדי הממשלה השונים הן באמצעות תפוקות והן באמצעות תשומות, הרי שעליו להגיש דיווח ממוחשב באמצעות מערכת הדיווח, כשהוא מאושר על ידי נותן השירותים הבכיר באותה התקשרות.
          2. רק במקרים שבהם לא ניתן להגיש דיווח באמצעות מערכת הדיווח לאור תקלה טכנית, אשר נמשכת באופן אשר אינו מאפשר הגשת דיווח בזמן, או במקרים בהם מערכת הדיווח טרם הופעלה על ידי המשרד מול נותן השירותים, הדיווח יוגש באמצעות פורמט הקובץ המצורף, "הצהרה על ביצוע שעות עבודה ונסיעה" מלא וחתום על ידי נותן השירותים הבכיר באותה התקשרות.
       4. מזמין השירות במשרד יאשר בפורטל הספקים (או בכתב במקרה שבו הספק אינו מדווח באמצעות פורטל הספקים), כי השירותים שהתקבלו בפועל, התקבלו בהתאם לתנאי ההתקשרות, וכי קיימת התאמה בין התפוקות שסופקו בפועל לבין התפוקות ואבני הדרך שהוגדרו במסגרת תנאי ההתקשרות. עבור חשבוניות שסכומן מעל ל- 10,000 ₪ נדרש המזמין לאשר את החשבונית בכתב, בהתאם לטופס המצורף כ[נספח ב - מכתב אישור החשבונית של היחידה המקצועית.](#נספח_ב)
    2. ביצוע התשלום בהתקשרות על פי תשומות
       1. המזמין ידרוש מנותן השירותים החיצוני להציג דיווח המפרט את שעות העבודה שבוצעו על ידו בפועל, מלווה בדין וחשבון על השירותים שניתנו למזמין, לרבות פירוט לגבי מספר שעות העבודה המדויק שבוצעו בפועל, זהות מבצען (מתוך צוות נותני השירותים שהוגדר) ופירוט המטלות שבוצעו בכל אחת מן השעות (להלן: "דרישת התשלום").
       2. אופן הגשת הדיווח בגין ביצוע העבודה
          1. דיווח ממוחשב באמצעות מערכת הדיווח, כשהוא מאושר על ידי נותן השירותים הבכיר באותה התקשרות.
          2. רק במקרים שבהם לא ניתן להגיש דיווח באמצעות מערכת הדיווח, לאור תקלה טכנית אשר נמשכת באופן אשר אינו מאפשר הגשת דיווח בזמן, או במקרים בהם מערכת הדיווח טרם הופעלה על ידי המשרד מול נותן השירותים, הדיווח יוגש באמצעות פורמט הקובץ המצורף, "הצהרה על ביצוע שעות עבודה ונסיעה" מלא וחתום על ידי נותן השירותים הבכיר באותה התקשרות.
       3. הדיווח יעשה בהתאם ללוחות הזמנים שקבע המשרד המזמין.
       4. מזמין השירות במשרד יאשר באמצעות פורטל הספקים (או בכתב במקרה שבו הספק אינו מדווח באמצעות פורטל הספקים), כי השירותים התקבלו בפועל, בהתאם לתנאי ההתקשרות, וכי קיימת התאמה בין מספר השעות שהוצהרו בדרישת התשלום לבין מהותם של השירותים שניתנו בפועל והיקפם.
    3. אישור החשבוניות ובקרת ההתקשרות
       1. לאחר אישור המזמין, כאמור בסעיפים ‎2.5.1.4 ו-‎2.5.2.4 לעיל, תועבר החשבונית על ידו לתשלום.
       2. מועדי תשלום החשבוניות יהיו בהתאם להוראת תכ"ם, "מועדי תשלום", מס' 1.4.3.
       3. במקרים שבהם הליך ההתקשרות מבוצע באמצעות פורטל הספקים, אופן הגשת החשבונית יעשה באמצעות הפורטל, כאמור בסעיף ‎2.1.5.3 לעיל.
       4. במקרים שבהם מאשר המזמין חשבונית באמצעות פורטל הספקים, הוא אינו נדרש לאישור נוסף בכתב באמצעות טופס אישור החשבונית של היחידה המקצועית, על אף האמור בסעיף ‎2.5.1.4 לעיל.
       5. חשב המשרד יבצע בקרה שוטפת אחר ביצוע ההנחיות המפורטות בהוראה זו.

התקשרות עם נותני שירותים חיצוניים מחו"ל

* + 1. התעריפים עבור אירוח נותני שירותים חיצוניים מחו"ל יהיו כפופים להוראת תכ"ם, "פעולות הדרכה ואירוח אישים", מס' 13.4.5.
    2. העסקת נותן שירותים חיצוני מחו"ל בתחום הטכנולוגיה והמיכון, תיעשה בהתאם לתנאים המפורטים בסעיף 4 להחלטת ממשלה, ''מדיניות הממשלה בנושא העסקת עובדים לא ישראלים ותיקון החלטות ממשלה'', מס' 3431, מיום 11 בינואר 2018.
    3. בהמשך לאמור בסעיף ‎2.6.2 לעיל, באחריות ועדת המכרזים לקבוע בתנאי המכרז מנגנון כלכלי שיביא להעסקת נותני שירותים חיצוניים מחו"ל בתחום הטכנולוגיה והמיכון, **רק כאשר יש הכרח בהעסקתם** ובכפוף לתנאים המפורטים בסעיף 4(א) להחלטת ממשלה, ''מדיניות הממשלה בנושא העסקת עובדים לא ישראלים ותיקון החלטות ממשלה'', מס' 3431, מיום 11 בינואר 2018.

הבהרות נוספות

* + 1. התקשרות עם רואי חשבון
       1. כל התקשרות של גוף ממשלתי עם רואה חשבון חיצוני תיעשה כמפורט בהוראת תכ"ם, "מאגר רואי חשבון", מס' 7.13.3 ובהוראת תכ"ם, "מינוי רואה חשבון מבקר", מס' 2.3.10.
       2. בהתקשרות עם רואי חשבון על פי תשומות, יש לפעול בהתאם לאמור בסעיף ‎2.3.1 לעיל.
       3. המשרד המזמין נדרש להגדיר את דרישות העבודה ואת דרישות הסף, לרבות הניסיון המקצועי המבוקש, מספר שנות הניסיון בראיית חשבון מיום קבלת הרישיון ממועצת רואי החשבון והאם ניתן לשלב בעבודה מתמחים לראיית חשבון. נתונים אלה ישמשו את המציעים בתמחור העבודה והגשת ההצעה.
       4. לשיקול דעת עורך המכרז ובאישור ועדת המכרזים, ניתן לבצע תיחור על פי איכות בלבד, תוך קביעת תעריף אחיד שאינו עולה על תעריף חשכ"ל.
    2. התקשרות לרכישת שירותים משפטיים חיצוניים
       1. כל התקשרות עם עורך דין או משפטן, שאינו עובד מדינה, לביצוע עבודה משפטית כהגדרתה בהנחיית היועץ המשפטי לממשלה, ''רכישת שירותים משפטיים חיצוניים על ידי משרדי הממשלה'', מס' 9.1001, תבוצע בהתאם למפורט בהנחיה זו.
       2. בהתקשרות לרכישת שירותים משפטיים חיצוניים על פי תשומות, יש לפעול בהתאם לאמור בסעיף ‎2.3.1 לעיל.
    3. התקשרות עם פסיכולוגים
       1. בהתקשרות עם פסיכולוגים על פי תשומות, יש לפעול בהתאם לאמור בסעיף ‎2.3.1 לעיל.
    4. התקשרות עם מעריכי בחינות בגרות
       1. בהתקשרות עם מעריכי בחינות בגרות על פי תשומות, יש לפעול בהתאם לאמור בסעיף ‎2.3.1 לעיל.
    5. התקשרות עם נותני שירותים במקצועות המחשוב והסייבר
       1. ככלל, התקשרויות לקבלת שירותי מחשוב וסייבר יעשו באמצעות מכרז מרכזי למתן שירותי מחשוב של מינהל הרכש הממשלתי (ראה אתר מינהל הרכש הממשלתי) ובהתאם להודעת מכרז מרכזי, ''הספקת שירותי מחשוב למשרדי הממשלה'', מס' 16.2.11. כל בקשה להתקשרות עצמאית בנושא מכרז מרכזי זה כפופה לאישור ועדת הפטור, בהתאם לתקנה 14 ב (א) לתקנות חובת המכרזים, תשנ''ג-1993.
       2. במקרה של התקשרות לקבלת שירותי מחשוב וסייבר, שבו לא חלים כללי המכרז המרכזי האמור, יש לראות בתעריפים המרביים המפורסמים בהודעת מכרז מרכזי, ''הספקת שירותי מחשוב למשרדי הממשלה'', מס' 16.2.11 כתעריפי החשכ"ל, בהתאם לרמות ההתמחות ולתנאי הסף המפורטים בהודעה זו.
    6. התקשרות עם מתכננים בעבודות בינוי
       1. בהתקשרות עם מתכננים בעבודות בינוי על פי תשומות, יש לפעול בהתאם לאמור בסעיף ‎2.3.1 לעיל.
       2. סעיף ‎2.4.2 לעיל בעניין ביטול זמן, לא יחול על התקשרויות עם מתכננים בעבודות בינוי. בהתקשרויות מסוג זה יחולו הכללים הבאים:
          1. ניתן לשלם ביטול זמן כאשר המרחק בין מקום המוצא לבין מקום מתן השירות הוא יותר מ-30 קילומטרים בכיוון אחד. תשלום בגין ביטול זמן כאמור, יחושב החל מהקילומטר ה-31 לכיוון אחד.
          2. הזמן יחושב על פי שעה אחת של ביטול זמן על כל 80 קילומטרים של נסיעה.
          3. התשלום בעד כל שעה של ביטול זמן בנסיעה יהיה 40% מהתעריף החל על השירות, שבעטיו נערכה הנסיעה.
    7. החלת שינויים בכללי ההתקשרות על התקשרויות קיימות
       1. ככל שחל עדכון **בכללי ההתקשרות** המפורטים בהוראה זו, אין להחילו על התקשרויות קיימות, אלא בהתקיים שני התנאים הבאים **במצטבר** ובאישור ועדת המכרזים:
          1. נוסח הסכמי ההתקשרות ומסמכי המכרז מאפשר לבצע שינויים בהתאם לעדכונים החלים מעת לעת בהוראה.
          2. קיים מקור תקציבי להחלת העדכון על ההתקשרות.
       2. סעיף זה **לא יחול** לגבי עדכון החל בתעריפי החשב הכללי, המפורטים בהודעה, ''תעריפי התקשרות עם נותני שירותים חיצוניים''. שינוי בתעריפים האמורים יוחל על התקשרות קיימת, בהתאם לאמור בסעיף ‎2.3.2.2 לעיל.

# מסמכים ישימים

* 1. [חוק חובת המכרזים, תשנ"ב-1992.]("  "https://fs.knesset.gov.il/12/law/12_lsr_211738.PDF)
  2. [תקנות חובת המכרזים, תשנ"ג-1993.]("  "https://www.nevo.co.il/law_html/Law01/242_002.htm)
  3. החלטת ממשלה, ''מדיניות הממשלה בנושא העסקת עובדים לא ישראלים ותיקון החלטות ממשלה'', מס' 3431, מיום 11 בינואר 2018.
  4. [הנחיית היועץ המשפטי לממשלה, ''רכישת שירותים משפטיים חיצוניים על ידי משרדי הממשלה'', מס' 9.1001.]("  "https://www.gov.il/BlobFolder/generalpage/ags_employment_committee/he/91001.pdf)
  5. [הוראת תכ"ם, "מועדי תשלום", מס' 1.4.3.]("  "https://takam.mof.gov.il/document/H.1.4.3)
  6. [הוראת תכ"ם, "מינוי רואה חשבון מבקר", מס' 2.3.10.]("  "https://takam.mof.gov.il/document/H.2.3.10)
  7. [הוראת תכ"ם, "תשלום שכר מרצים", מס' 2.6.1.]("  "https://takam.mof.gov.il/document/H.2.6.1)
  8. [הוראת תכ"ם, "התקשרות לרכישת שירותי כוח אדם", מס' 7.10.1.]("  "https://takam.mof.gov.il/document/H.7.10.1)
  9. [הוראת תכ"ם, "סוגי הזמנות רכש", מס' 7.12.2.]("  "https://takam.mof.gov.il/document/H.7.12.2)
  10. [הוראת תכ"ם, "שילוב עסקים זעירים, קטנים ובינוניים במכרזים ממשלתיים", מס' 7.11.7.]("  "https://takam.mof.gov.il/document/H.7.11.7)
  11. [הוראת תכ"ם, "פורטל ספקים", מס' 7.12.5.]("  "https://takam.mof.gov.il/document/H.7.12.5)
  12. [הוראת תכ"ם, "כללי הצמדה בהתקשרויות", מס' 7.3.2.]("  "https://takam.mof.gov.il/document/H.7.3.2)
  13. [הוראת תכ"ם, "ניהול ההליך המכרזי'', מס' 7.4.1.]("  "https://takam.mof.gov.il/document/H.7.4.1)
  14. [הוראת תכ"ם, "מאגר רואי חשבון", מס' 7.13.3.]("  "https://takam.mof.gov.il/document/H.7.13.3)
  15. [הוראת תכ"ם, "פעולות הדרכה ואירוח אישים", מס' 13.4.5.]("  "https://takam.mof.gov.il/document/H.13.4.5)
  16. [הודעה, "תעריפי התקשרות עם נותני שירותים חיצוניים".]("  "https://takam.mof.gov.il/document/H.8.1.1)
  17. [הודעה, "החזר הוצאות נסיעה בתפקיד לנותני שירותים חיצוניים - תעריפים".]("  "https://takam.mof.gov.il/document/H.8.1.1)
  18. [הודעה, "הנחיות לאופן העבודה בסיגמה בהתקשרות עם נותני שירותים חיצוניים".]("  "https://takam.mof.gov.il/document/H.8.1.1)
  19. [הודעה, "הצמדת תעריפי התקשרות קיימת".]("  "https://takam.mof.gov.il/document/H.8.1.1)
  20. [הודעת מכרז מרכזי, ''הספקת שירותי מחשוב למשרדי הממשלה'', מס' 16.2.11.]("  "https://takam.mof.gov.il/document/HM.16.2.11)
  21. [קובץ מצורף, "הצהרה על ביצוע שעות עבודה ונסיעה".]("  "https://takam.mof.gov.il/document/H.8.1.1)
  22. [קובץ מצורף, "הנחיות להתקשרות והעסקת כוח אדם שאינו עובד המדינה בתוך משרדי הממשלה".]("  "https://takam.mof.gov.il/document/H.8.1.1)

# נספחים

* 1. [נספח א - הגדרות](#נספח_א).
  2. [נספח ב - מכתב אישור החשבונית של היחידה המקצועית](#נספח_ב)*[.](#נספח_ב)*
  3. [נספח ג - טבלת שינויים שבוצעו בהוראה.](#נספח_ג)

נספח א

הגדרות

1. התקשרות - התקשרות עם נותן שירותים חיצוני לביצוע פרויקט או משימה מסוימת, לרבות הארכת התקשרות קיימת והרחבת התקשרות, לפי תקנה 3(4) לתקנות חובת המכרזים, תשנ''ג-1993.
2. התקשרות על פי תפוקות - התקשרות עם נותן שירותים חיצוני במסגרתה התמורה המשולמת היא בעבור התפוקה, כפי שהוגדרה מראש על ידי המזמין.
3. התקשרות על פי תשומות - התקשרות עם נותן שירותים חיצוני בתעריף שעתי בהתאם למספר השעות שביצע בפועל ("התשומות"), כפי שהוגדרו על ידי המזמין.
4. שעת עבודה - 60 דקות.
5. תעריף חשכ"ל - תעריף מירבי לנותן שירותים חיצוני, בהתאם למפורט בהודעה, "תעריפי התקשרות עם נותני שירותים חיצוניים".
6. תעריף ההצעה הזוכה - תעריף חשכ"ל בתוספת מע"מ (במקרה שחל) לאחר הפחתת אחוז ההנחה שהציע נותן השירותים החיצוני במסמכי המכרז.
7. מערכת הדיווח - לעניין הוראה זו, פלטפורמה אפליקטיבית, המתבססת על שירות הניתן על ידי החברה שנבחרה על ידי הספק הסלולארי, לספק את שירותי הדיווח בגין ביצוע העבודה עבור משרדי הממשלה.
8. נותן השירותים הבכיר - המנהל / הגורם מטעם הספק, אשר אחראי על פעילות נותני השירותים החיצוניים.

נספח ב

מכתב אישור החשבונית של היחידה המקצועית

**תאריך:\_\_\_/\_\_\_/\_\_\_**

**מאת** (היחידה המקצועית) : \_\_\_\_\_\_\_\_\_\_\_\_

**לכבוד** (חשבות משרד) : \_\_\_\_\_\_\_\_\_\_\_\_

**הנדון: אישור חשבונית עסקה**

מספר חשבונית: \_\_\_\_\_\_\_\_\_\_\_\_

הנני לאשר כי בדקתי את החשבונית המצורפת, על שם \_\_\_\_\_\_\_\_\_\_\_\_\_\_ (שם הספק),

על סך \_\_\_\_\_\_\_\_\_\_ש"ח/דולר (כולל מע"מ).

* הנני מאשר/ת כי השירותים התקבלו בפועל, בהתאם לתנאי ההתקשרות, וכי קיימת התאמה בין התפוקות שסופקו בפועל לבין התפוקות ואבני הדרך שהוגדרו במסגרת ההתקשרות. על כן, הנני מאשר/ת את התשלום בגין שירות/מוצר זה.
* הנני מאשר/ת כי השירותים התקבלו בפועל, בהתאם לתנאי ההתקשרות, וכי קיימת התאמה בין מספר השעות שהוצהרו בדרישת התשלום לבין מהותם של השירותים שניתנו בפועל והיקפם. על כן, הנני מאשר/ת את התשלום בגין שירות/מוצר זה.

**שם פרטי ושם משפחה: \_\_\_\_\_\_\_\_\_\_\_\_**

**תפקיד: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**חתימה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

טופס זה הינו חובה עבור חשבוניות שסכומן מעל ל- 10,000 ₪.

נספח ג

טבלת שינויים שבוצעו בהוראה

| **טבלת שינויים** | | | |
| --- | --- | --- | --- |
| **מהדורה** | **תאריך פרסום** | **סעיף/ים מושפע/ים** | **תיאור השינוי / נימוקים** |
| 09 | 09.06.2020 | ‎‎2.1.1.3 | הוספת התייחסות בדבר הנפקת כרטיס מגנטי של המשרד לנותנים שירותים חיצוניים |
| ‎‎2.4.3.7 | הוספת הנחיה בעניין קביעת מרחק יעדי הנסיעה, במקרה שבו דיווח המרחקים נעשה באמצעות מערכת הדיווח |
| ‎‎2.4.4.1.1 | הדגשה כי כפל תשלומים לא יחול במקרה שנותן השירותים מדווח באמצעות מערכת הדיווח |
| ‎‎2.7.5 | עדכון ההנחיות בעניין התקשרות עם נותני שירותים חיצוניים במקצועות המחשוב והסייבר |
| 10 | 03.05.2021 | ‎2.6 | עדכון הסעיף בעניין נותני שירותים חיצוניים מחו"ל. |
| ‎2.7.2 | עדכון ההנחיות בעניין התקשרות לרכישת שירותים משפטיים חיצוניים. |
| ‎2.7.6 | הוספת הנחיות בעניין התקשרות עם מתכננים בעבודות בינוי. |
| ‎2.7.7 | הוספת הנחיות בעניין החלת שינויים על התקשרויות קיימות. |
|  | עדכון ההודעות הבאות: ''תעריפי התקשרות עם נותני שירותים חיצוניים'', "הנחיות לאופן העבודה במרכב"ה בהתקשרות עם נותני שירותים חיצוניים" ו''עדכון תעריפי התקשרות קיימת''. |
| 11 | 02.09.2021 | ‎2.6.2, ‎2.6.3 | הוספת הנחיות בנושא העסקת נותני שירותים חיצוניים מחו"ל מתחום הטכנולוגיה והמיכון, בהתאם להחלטת ממשלה, ''מדיניות הממשלה בנושא העסקת עובדים לא ישראלים ותיקון החלטות ממשלה'', מס' 3431, מיום 11 בינואר 2018. |
| ‎2.3, ‎2.7. | הסרת כללי הפחתת התעריפים מההוראה. |
| 12 | 30.08.2023 | ‎2.4.3.5, ‎2.4.3.6 | עדכון אופן חישוב המרחק בין יעדי הנסיעה |
| 13 | 28.09.2023 | ‎2.3.2.1‎ | עדכון ההנחיות בעניין שינוי סיווג נותן שירותים חיצוני, במהלך ההתקשרות |
| 14 | 10.01.2024 | ‎2.5.1.3 | חידוד ההנחיות בעניין דיווח שעות העבודה של נותן השירותים |

1. למעט במקרים של התקשרות בהתאם לאמור בסעיף 3(1) לתקנות חובת המכרזים, תשנ''ג-1993. [↑](#footnote-ref-1)